**Ministru kabineta noteikumu projekta „Grozījumi Ministru kabineta 2006. gada 21. februāra noteikumos Nr. 156 „Noteikumi par drošības konsultantu (padomnieku) norīkošanu, to profesionālo kvalifikāciju un darbību bīstamo kravu pārvadājumu jomā”” un Ministru kabineta noteikumu projekta „Grozījumi Ministru kabineta 2010. gada 8. jūnija noteikumos Nr. 514 „Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts „Grozījumi Ministru kabineta 2006. gada 21. februāra noteikumos Nr. 156 „Noteikumi par drošības konsultantu (padomnieku) norīkošanu, to profesionālo kvalifikāciju un darbību bīstamo kravu pārvadājumu jomā”” un Ministru kabineta noteikumu projekts „Grozījumi Ministru kabineta 2010. gada 8. jūnija noteikumos Nr. 514 „Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība””ir izstrādāti, lai nodrošinātu attiecīgā no atkāpēm ADR un RID izrietošā tiesiskā regulējuma atbilstošu ienešanu Latvijas tiesību sistēmā. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021.gada 4.marta sēdes protokola Nr.23  43.§ 3.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar tiesību aktu projektiem nodrošina attiecīgā no atkāpēm Nolīguma par bīstamo kravu starptautiskajiem pārvadājumiem ar autotransportu (ADR) un Konvencijas par starptautiskajiem dzelzceļa pārvadājumiem (COTIF) C papildinājuma pielikuma Bīstamo kravu starptautisko dzelzceļa pārvadājumu noteikumu (RID) izrietošā tiesiskā regulējuma atbilstošu ieviešanu Latvijas tiesību sistēmā. ADR un RID dalībvalstis ņemot vērā COVID19 pandēmijas radītos ierobežojumus, atbilstoši ADR un rid 1.5.1. sadaļā noteiktajam, iniciē starpvalstu vienošanās, kurās dalībvalstis vienojas, ka bīstamo kravu pārvadājumu drošības konsultantu (padomnieku) sertifikāti un bīstamo kravu pārvadāšanai paredzēto transportlīdzekļu vadītāju apliecības, kuru derīguma termiņš beidzas definētā termiņā, tiek uzskatītas par derīgām vienošanās parakstījušo ADR un RID dalībvalstu teritorijās līdz noteiktam termiņam. Starpvalstu vienošanās, kas atļauj ADR vai RID dalībvalstīm terminēti atkāpties no ADR vai RID nosacījumiem, pie nosacījuma, ka tas neietekmē pārvadājuma drošumu, parasti tiek ierosinātas gadījumiem, kad tehnoloģiju progresa gaitā ir rasti pārvadājumu procesu uzlabojoši risinājumi, kurus ir lietderīgi ieviest pirms kārtējās ADR vai RID redakcijas stāšanās spēkā vai, kad iestājas nepārvarami apstākļi, kuri prasa neatliekamu risinājumu nekavējoties.Lai izslēgtu bažas par to, privātpersonām varētu rasties nelabvēlīgas tiesiskās sekas saistībā ar to, ka šādas starptautiskas vienošanās, kas paredz atkāpes attiecībā uz sertifikātu un apliecību derīguma termiņiem, tiek veikti grozījumi Ministru kabineta noteikumos.Apvienoto Nāciju organizācijas (ANO) 2019.gada 13.maija konferencē par ADR nosaukuma maiņu[[1]](#footnote-2) pieņemts lēmums, ka no 2021.gada 1.janvāra tiek mainīts nolīguma nosaukums, no tā svītrojot vārdu “Eiropas”. |
| 3. | Projekta izstrādē iesaistītās institūcijas un publiskas personas kapitālsabiedrības | VSIA „Autotransporta direkcija”, VAS „Ceļu satiksmes drošības direkcija”, Valsts dzelzceļa tehniskā inspekcija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bīstamo kravu apritē iesaistītie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes posmā. |
| 2. | Sabiedrības līdzdalība projekta izstrādē | Ministru kabineta noteikumu projekts un tā sākotnējās ietekmes novērtējuma ziņojums (anotācija) tika ievietots SM tīmekļa vietnē www.sam.gov.lv |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Novērtējuma ziņojums (anotācija) sagatavots atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 11.1 punktam. |

Satiksmes ministrs T. Linkaits

Vīza:

valsts sekretāre I. Stepanova

Pakalns, 67028352

1. Konferences materiāli pieejami <https://unece.org/protocol-amending-title-european-agreement-30-september-1957-concerning-international-carriage>. [↑](#footnote-ref-2)